Neu!
Neu! (სტილიზებული, როგორც NEU!, წარმოითქმის [ˈnɔʏ]) — გერმანული კრაუტროკ-ჯგუფი, რომელიც 1971 წელს ჩამოყალიბდა კლაუს დინგერის და მიხაელ როთერის მიერ, მას შემდეგ, რაც მათ დატოვეს Kraftwerk. ჯგუფის ალბომების პროდიუსერი იყო კონი პლანკი, „დამალული წევრი“. მიუხედავად იმისა, რომ არსებობის პერიოდში Neu!-ს კომერციული წარმატება მცირე იყო, იგი ითვლება კრაუტროკის ერთ-ერთ დამაარსებლად და შემდგომში იქონია გავლენა როკის, პოსტ-პანკის და ელექტრონული ჟანრის შემსრულებლებზე.